প্রধানমন্ত্রী নরেন্দ্র মোদী ক্ষমতায় আসার পরে একদিনের জন্য ছুটি নেননি। আরও স্পষ্ট ভাষায় বলা ভাল যে তিনি একদিনও ছুটি পাননি। কারণ, প্রধানমন্ত্রীর দফতরের বক্তব্য— ভারত সরকারের প্রধানমন্ত্রী পূর্ণসময়ের কর্মী। তাঁর কোনও ছুটি হয় না।
তথ্য জানার অধিকার আইনে এক ব্যক্তি প্রধানমন্ত্রী দফতরের কাছে এবং মন্ত্রিসভার সচিবালয়ের কাছে আলাদা আলাদা করে জানতে চায়, ভারতে প্রধানমন্ত্রীর ছুটি নেওয়ার নিয়ম কী? তারই জবাবে, প্রধানমন্ত্রীর দফতর জানিয়েছে, প্রধানমন্ত্রীকে সব সময়ে ‘অন-ডিউটি’ বলা যায়। ওই আবেদনকারী আরও জানতে চেয়েছিলেন যে, প্রাক্তন প্রধানমন্ত্রী মনমোহন সিংহ, অটলবিহারী বাজপেয়ী, এইচ ডি দেবগৌড়া, আই কে গুজরাল, পি ভি নরসিংহ রাও, চন্দ্রশেখর, ভি পি সিংহ এবং রাজীব গাঁধীরা কি কোনও ছুটি নিয়েছেন? তার কি কোনও রেকর্ড রয়েছে? 
তারই জবাবে বলা হয়েছে, ‘প্রাক্তন প্রধানমন্ত্রীরা কে কতদিন ছুটি নিয়েছেন তার কোনও রেকর্ড রাখা নেই তবে বর্তমান প্রধানমন্ত্রী নরেন্দ্র মোদী শপথগ্রহণের পরে একটিও ছুটি নেননি।’
ওই আবেদনকারী মন্ত্রিসভার সচিবালয়ে যে আবেদন জানান তা স্বরাষ্ট্রমন্ত্রক হয়ে প্রধানমন্ত্রীর দফতরে যায়। আর তার জবাবে স্পষ্টই জানানো হয়েছে যে প্রাক্তন প্রধানমন্ত্রীর ছুটি নেওয়ার কোনও রেকর্ড দফতরে রাখা নেই।
আরও পড়ুন... 
এই খ্যাতনামারা এইসব কাজ করলেও সফল হতেন 
প্রধানমন্ত্রীর সঙ্গে সরাসরি কাজ করেন যে অফিসাররা, তাঁদের বেতন জেনে নিন